ประกาศคณะกรรมการกํากับตลาดทุน

ที่ ทจ. 38/2558

เรื่อง  หลักเกณฑ์ เงื่อนไข และวิธีการจัดตั้งและจัดการ

กองทุนรวมโครงสร้างพื้นฐาน

(ฉบับที่ 6)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็น (5) ในข้อ 14 แห่งประกาศคณะกรรมการกํากับตลาดทุน ที่ ทน. 1/2554  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่   10 มกราคม พ.ศ. 2554  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 22/2557  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ฉบับที่ 4) ลงวันที่ 17 มิถุนายน พ.ศ. 2557

“(5)  เอกสารหลักฐานอื่นตามที่ระบุในคู่มือสําหรับประชาชน”


ข้อ ๒ ให้ยกเลิกความในข้อ 16 แห่งประกาศคณะกรรมการกํากับตลาดทุน ที่ ทน. 1/2554  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554  และให้ใช้ความต่อไปนี้แทน

“ข้อ 16   ให้ผู้ขออนุมัติจัดตั้งกองทุนรวมชําระค่าธรรมเนียมคําขออนุมัติจัดตั้งกองทุนรวมต่อสํานักงานเมื่อสํานักงานได้รับคําขออนุมัติจัดตั้งกองทุนรวม  พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว  ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนด


ข้อ ๓ ให้ยกเลิกข้อ 17 แห่งประกาศคณะกรรมการกํากับตลาดทุน ที่ ทน. 1/2554  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554


ข้อ ๔ ให้ยกเลิกความในข้อ 18 แห่งประกาศคณะกรรมการกํากับตลาดทุน ที่ ทน. 1/2554  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554  และให้ใช้ความต่อไปนี้แทน

“ข้อ 18   ให้สํานักงานแจ้งผลการพิจารณาคําขออนุมัติจัดตั้งกองทุนรวมภายในหนึ่งร้อยหกสิบห้าวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน

ในกรณีที่ผู้ขออนุมัติจัดตั้งกองทุนรวมประสงค์จะขอผ่อนผันหลักเกณฑ์ตามประกาศนี้ ให้ผู้ขออนุมัติยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานภายในสามสิบวันนับแต่วันที่ยื่นคําขออนุมัติจัดตั้งกองทุนรวม โดยปฏิบัติตามขั้นตอนและวิธีการที่ระบุในคู่มือสําหรับประชาชน เว้นแต่สํานักงานยอมรับคําขอผ่อนผันเมื่อพ้นระยะเวลาดังกล่าวในกรณีมีเหตุจําเป็นและสมควร  ทั้งนี้ สํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาอนุมัติจัดตั้งกองทุนรวม”


ข้อ ๕ ให้ยกเลิกข้อ 22 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554


ข้อ ๖ ให้ยกเลิกความใน (1) ของวรรคหนึ่งในข้อ 71 แห่งประกาศคณะกรรมกากํากับตลาดทุน ที่ ทน. 1/2554  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554  ซึ่งแก้ไขเพิ่มเติมโดยประกาศคณะกรรมการ

กํากับตลาดทุน ที่ ทน. 22/2557  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ฉบับที่ 4) ลงวันที่ 17 มิถุนายน พ.ศ. 2557  และให้ใช้ความต่อไปนี้แทน

 “(1)  การขออนุมัติเพิ่มทุนจดทะเบียนของกองทุนรวมต่อสํานักงาน ต้องแสดงได้ว่ากองทุนรวมมีลักษณะเป็นไปตามที่กําหนดในภาค 1 ของประกาศนี้ โดยบริษัทจัดการต้องยื่นคําขอเป็นหนังสือ พร้อมทั้งเอกสารหลักฐานประกอบคําขอดังต่อไปนี้

              (ก)  รายละเอียดโครงการในส่วนที่มีการแก้ไขเพิ่มเติม

              (ข)  ร่างหนังสือชี้ชวนที่ใช้ในการเสนอขายหน่วยลงทุนเพิ่มเติม  ทั้งนี้ ร่างหนังสือชี้ชวนดังกล่าวจะยังไม่ระบุข้อมูลเกี่ยวกับการเสนอขายหน่วยลงทุนก็ได้

              (ค)  เอกสารหลักฐานอื่นตามที่ระบุในคู่มือสําหรับประชาชน

              สํานักงานจะแจ้งผลการพิจารณาคําขออนุมัติเพิ่มทุนจดทะเบียนของกองทุนรวมภายในหนึ่งร้อยหกสิบห้าวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน  ทั้งนี้ ในการอนุมัติให้เพิ่มเงินทุนจดทะเบียนของกองทุนรวม ให้สํานักงานมีอํานาจสั่งการตามข้อ 35/1 โดยอนุโลม”


ข้อ ๗ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558  เป็นต้นไป


ผู้มีอํานาจลงนาม - ประกาศ  ณ วันที่ 10 กรกฎาคม พ.ศ. 2558      

 

 

 

                                                                (นายรพี  สุจริตกุล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์

                                                                 ประธานกรรมการ

                                                           คณะกรรมการกํากับตลาดทุน